રુણી ગામમાં એક જૈન મંદિર છે, જેના વીસ વીઘા પર પથરાયેલા પરિસરને ફરતે દિવાલ છે. આ દિવાલનો કેટલોક હિસ્સો પડી ગયેલો હતો. આ મંદિરની બાજુમાંથી પસાર થતો રસ્તો ઓળંગો એટલે સામે દલિત વિસ્તાર છે જેમાં ચામડાનું કામ કરનાર અને સફાઈકામદારોનાં રહેઠાણ છે. મોટા ભાગનાં રહેઠાણોમાં આઠ બાય આઠ ફૂટનો એક ઓરડો છે અને આ આગળ છાપરાવાળી ઓસરી કે વરંડો છે. આ ઘરોમાં છેક છત સુધી કીચડ અને રેત ભરાઈ ગયાં હતાં. કેટલાંક લોકો તે કાઢી શક્યા. આ વિસ્તારમાં તેર ફૂટ જેટલાં પાણી ચઢ્યાં હતાં. લોકોએ ગામની સહકારી મંડળીના મકાનના ઉપરના માળે અથવા થોડાંક પાકાં મકાનોનાં ધાબે આશરો લીધો હતો. આ લોકો એક આખો દિવસ વરસાદ અને પવનનો સામનો કરી રહ્યા હતા.છેક ત્રીસ કલાકે લશ્કરના જવાનો તેમની પાસે બિસ્કીટ લઈને પહોંચી શક્યા.